Nagore de las Cuevas

Nagore de las Cuevas Alonso (Sestao, Bizkaia, 1985ko martxoaren 1a) Geologo, dantzari, dantza irakasle eta koreografiagile izateagatik ezaguna den emakume bizkaitarra.

 Ibilbidea 
1991n Sestaoko Salleko Dantza Taldean hasi zen dantzan Nagore de las Cuevas eta ordutik, etengabeko formakuntza izan du. Horrez gain, dantza erakustaldi ugaritan aritu da; esate baterako, Sestaoko Euskal Jaian. 

Dantza proiektu desberdinetan parte hartu du, sortzaile, zein kolaboratzaile gisa. Sorkuntzari dagokionez, 2013an JAUZIKA proiektua sortu zuen folk munduko beste hainbatekin batera; besteak beste, Dantza eskolara! izeneko zenbait edizio egin zituen. 2015ean SOKA proiektuan parte hartu zuen Euskal Kultur Erakundeak egin zion elkarrizketa baten bidez. 2016an Gasteizen ospatutako Aitzina Folk jaialdian kolaboratzaile aritu zen. 2020an Soinuaren Bidaia Dantzan izeneko proiektuan ere parte hartu zuen Arkaitz Pascuasekin batera. Era berean, 2021eko otsailaren 4an Bilboko Euskalduna Jauregian Dantzarako Musika proiektuaren parte izan zen.

 Sariak eta Aitortzak 

 2008an, Bizkaiko aurresku txapelketa irabazi zuen emakumezkoen kategorian.
 2010ean, Bizkaiko aurresku txapelketan 2.postua lortu zuen emakumezkoen kategorian.
 2010ean, Dantza sueltoko txapelketa irabazi zuen Seguran Arkaitz Pascuasekin batera.
 2011an, Dantza sueltoko txapelketan 2.postua lortu zuen Arkaitz Pacuasekin batera.

 Ikus, gainera 

 Aurreskua

 Erreferentziak 

 Kanpo estekak 

 Nagore de las Cuevas - SOKA proiektua (Ahotsak)

Kategoria:Dantza irakasleak
Kategoria:Bizkaiko dantzariak
Kategoria:Emakume dantzariak
Kategoria:Sestaoarrak
Kategoria:Aurreskulariak
Kategoria:Emakume koreografoak
Kategoria:Euskal Herriko geologoak
Kategoria:Emakume geologoak